சென்ற பதிவில் ருவாண்டா எப்படி ஜெர்மனி ஆட்சியின் கீழ் வந்தது என்பதை பற்றி பார்த்தோம். முதல் உலக போரில் அடைந்த தோல்வியால் ருவாண்டாவை விட்டு வெளியேற வேண்டிய நிலை ஜெர்மனி படைக்கு ஏற்பட்டது. இந்த நிலையில் ருவாண்டாவிற்கு அருகில் இருந்த காங்கோ என்ற நாட்டை ஆக்கிரமித்து இருந்த பெல்ஜியம் ஜெர்மனி படையை விரட்டி ருவாண்டாவிற்குள் புகுந்தது. ருவாண்டா மன்னர் பெல்ஜியத்தின் காலனி நாடாக மாற்ற ஒப்புக் கொண்டார். ருவாண்டாவை தனது கட்டுபாட்டிற்குள் கொண்டு வந்தவுடன் பெல்ஜியம் செய்த முதல் வேலை, தனது நாட்டுப் பாதிரியார்களை அங்கு இறக்குமதி செய்தது தான். ஜெர்மனி அதிகாரிகள் மிஷனரிகளை பயன்படுத்தி கொண்டார்களே தவிர அவர்களை ஆயுதமாக பயன்படுத்தவில்லை. ஆனால் பெல்ஜியமோ அவர்களை தனது இராணுவ பிரிவாகவே பயன்படுத்தியது.